Valdis Kroģis
Valdis Kroģis (dzimis 1934. gada 14. februārī, miris 1994. gada 12. augustā) bija latviešu dokumentālā kino operators. Dzimis Rīgā. No 1951. gada strādāja par operatora asistentu Rīgas Kinostudijā. 1963. gadā pabeidza Maskavas Valsts Vissavienības Kinematogrāfijas institūtu un kļuva par kinostudijas operatoru. Daudzu kinožurnālu "Sporta apskats", "Padomju Latvija" un "Māksla" sižetu operators. Viens no galvenajiem Ulda Brauna doumentālās filmas "235 000 000" operatoriem. Sadarbojies arī ar Ansi Epneru. Kā aktieris piedalījās spēlfilmās "Vīru spēles brīvā dabā" un "Sēklis". Traģiski gājis bojā 1994. gadā.